**Felhasználási Szerződés**

**1. sz. módosítása**

amely létrejött egyrészről:

* **Hévíz Város Önkormányzat** (8380 Hévíz, Kossuth Lajos Utca 1.; adószám: 15734374-2-20; törzskönyvi azonosító: 743956; statisztikai számjegy: 15734374-8411-321-20; képviseletében: Papp Gábor polgármester)mint megrendelő, a továbbiakban **Megrendelő;**

másrészről

* **Edu-Art Bt.** (lakcím: 8943 Bocfölde, Kossuth L. u. 1/A; adószám: 20250946-2-20; képviseli: Farkas Ferenc ügyvezető), mint művész, a továbbiakban: **Művész**

között az alulírott helyen és napon az alábbi feltételekkel:

(a továbbiakban együtt: „**Felek”**) között az alulírott napon és helyen az alábbi feltételek mellett:

1. Előzmények

Felek megállapítják, hogy a Megrendelő a közbeszerzésekről szóló 2015. évi CXLIII. törvény (a továbbiakban: „Kbt.”) szerint először nyílt művészeti tervpályázati eljárást, majd hirdetmény közzététele nélküli tárgyalásos közbeszerzési eljárást folytatott le a **„Festetics szoborcsoport”** megvalósítása tárgyában, melynek eredményeképpen Felek Felhasználási Szerződést (a továbbiakban: Felhasználási Szerződés) kötöttek egymással 2023. január 23-án.

A Felhasználási szerződés megkötésekor - a szobor elhelyezésére szolgáló területen (a továbbiakban: terület – „Hévíz gyógyhely fejlesztése” tárgyban kivitelezői munkálatok voltak folyamatban, ekkor a kivitelező akadályközlése okán a munkálatok álltak. A területen a további kivitelezési munkálatok 2023. március 8-án folytatódtak. A szobor kihelyezésének elengedhetetlen feltétele a környezet (a terület) olyan szintű rendezése, mely biztosítja, hogy a szoborban nem eshet rongálódás. Ez jelenleg nem teljesül, a szobor így nem helyezhető ki. A kivitelező akadályközlése következtében, 2022. június 28-án végleges igazságügyi szakértői szakvélemény készült, mely szerint a területen érintett régi buszváró épület tartószerkezete jelen állapotában nem felel meg a statikai követelményeknek, annak áttervezése és átalakítása szükséges. Az elkészült tervek alapján a kivitelező 2022. szeptemberében adott ajánlatot, mely alapján Megrendelő többlettámogatást kért. A többlettámogatás megítélése megtörtént, annak támogatási szerződésmódosításon történő átvezetése 2023. március 8-án valósult meg, ettől az időponttól számítódik a kivitelező által megadott többlet időtartam, azaz 221 nap, így a szobor kihelyezésére szolgáló területen a kivitelezési határidő 2023. október 16-ra tolódott.

A szobor elkészítésének munkálatai a végén járnak, a Felhasználási szerződés szerint 180 nap alatt kell elkészülnie szobrásznak, majd azt követően 15 napon belül kerülne sor a végleges kihelyezésre.

A szobor készre jelentését követően (várhatóan 2023. június 20), Megrendelő tárolási nyilatkozatot kér a Művésztől, aki azt a területre történő kihelyezésig szakszerűen tárolni fogja.

A kivitelezés jelenlegi állása alapján a terület várhatóan legkésőbb 2023. október 16-ig lesz olyan állapotban, amely lehetővé teszi a szobor kihelyezését.

Tekintettel a szobor elhelyezésére szolgáló terület fentiek szerinti nem megfelelő előkészítettségére, a területen zajló kivitelezési munkálatok elhúzódására/a kivitelezés akadályoztatására a Felhasználási Szerződés 2.3 pont szerinti határidejét Megrendelő kezdeményezte, és a mai napon közös elhatározással módosítják.

1. A Vállalkozási Szerződés módosítása
2. A Felhasználási Szerződés 2.3. pontja utolsó francia bekezdésének helyébe a következő rendelkezés lép:

* *„*A Műalkotás helyszínen történő végleges elhelyezésének határideje, azaz a jelen szerződés teljesítésének véghatárideje: [2023. október 16.]”

1. A szerződésmódosítás feltételeinek indokai
2. A Felek a Vállalkozási Szerződés módosításának jogcímeként a Kbt. 141. § (4) bekezdésének c) pontjában, valamint a Kbt. 141. § (6) bekezdésében foglaltakat jelölik meg.

A szobor a szerződés szerint gyakorlatilag elkészült, a kihelyezésre szolgáló határidő módosítását kizárólag, a szerződéskötéskor előre nem látott körülmények teszik elkerülhetetlenné (a szobor kihelyezésére szolgáló területen építési-kivitelezési munkálatok zajlanak), így a módosítást a Kbt. 141. § (4) bekezdésének c) pontjában meghatározott feltételek fennállása indokolja figyelemmel arra, hogy jelen szerződésmódosítás előzményeiben részletezettek a Felhasználási Szerződés megkötésekor nem ismert körülmények voltak, a Megrendelő kellő gondossággal sem láthatta előre, továbbá nem változtatja meg a Vállalkozási Szerződés általános jellegét, valamint a változás nem érinti és nem eredményezi az ellenérték változását (az ellenérték nem változik).

A szerződésmódosítás kapcsán fennállnak a Kbt. 141. § (6) bekezdésében foglaltak is, ugyanis az egyáltalán nem érinti a közbeszerzési eljárásban lezajlott értékelést (semmilyen értékelési részszempontot nem érint), a módosítás következtében egyáltalán nem következik be a nyertes ajánlattevő gazdasági egyensúlyának változása (*az ajánlati ár változatlan marad*) és új elemre sem terjesztik ki a felek a szerződést. A szerződésmódosítás feltételei fennállnak.

1. Jelen Szerződésmódosítás a Kbt. hatálya alá tartozik.
2. Felek a Vállalkozási Szerződés **jelen változással nem érintett részeit változatlan tartalommal hatályában fenntartják.**
3. Jelen Szerződésmódosítás a Felek általi aláírás megtételének napján lép hatályba. Amennyiben a Felek nem egy napon írják alá a Szerződésmódosítást, abban az esetben a Szerződésmódosítás az utolsóként aláíró Fél aláírása megtételének napján lép hatályba.
4. Jelen Szerződésmódosítás 3, azaz három számozott oldalból áll, 4, azaz négy megegyező példányban készült melyből 1, azaz egy példány a Vállalkozót, 3, azaz három példány a Megrendelőt illeti meg.

Felek jelen Szerződésmódosítást elolvasás és értelmezés után, mint akaratukkal mindenben megegyezőt jóváhagyólag aláírták.

Hévíz, 2023. június ………

|  |  |  |
| --- | --- | --- |
| **Hévíz Város Önkormányzat**  **Papp Gábor polgármester**  **Megrendelő** |  | **Edu-Art Bt.**  **Farkas Ferenc ügyvezető**  **Művész** |